armvectores/hy_wikipedia_2023 huggingface dataset:
Բո (քաղաք)

Բո (անգլ.՝ Bo), Սիերա Լեոնեի մեծությամբ երկրորդ քաղաքն է՝ երկրի մայրաքաղաք Ֆրիթաունից հետո։ Սիերա Լեոնեի Հարավային նահանգի մայրաքաղաքն ու ամենախոշոր քաղաքն է։ Քաղաքը Բո շրջանի վարչական կենտրոնն է։


== Պատմություն ==
Ենթադրվում է, որ մենդե ցեղի գյուղը գոյություն է ունեցել այս վայրում երկար ժամանակ, բայց ժամանակակից Բոն հիմնադրվել է 1889 թվականին որպես երկաթուղային կայարան, որը երկրի արևելյան ու հարավային շրջանները կապել է Սիերա-Լեոնեի հիմնական նավահանգստի՝ Ֆրիթաունի հետ։ Իր բարենպաստ դիրքի շնորհիվ քաղաքն արագ զարգացել է, 1906 թվականին բացվել է միջնակարգ դպրոց, իսկ 1930 թվականին Բոն դարձել է Սիերա Լեոնեի բրիտանական պրոտեկտորատի մայրաքաղաք՝ մնալով այս կարգավիճակում մինչև երկրի անկախանալը՝ 1961 թվականը։
Բոյի բնակիչները հայտնի են իրենց վճռականությամբ, դիմացկունությամբ և հյուրընկալությամբ։ Քաղաքը կոչվել է ի պատիվ իր բնակիչների առատաձեռնության («բո-լոր» մենդե լեզվից թարգմանաբար նշանակում է «սա քեզ համար է»)։


== Բնակչություն ==
Բոյի բնակչությունն արագորեն աճում է. եթե 2004 թվականին քաղաքում կար 167.144 հազար մարդ, ապա 2013 թվականին՝ արդեն 243.266 հազար մարդ։ Քաղաքաբնակների մոտ 60%-ը պատկանում է Մենդե ցեղին։ Քաղաքում լայն տարածում ունեն Սիերա Լեոնեի բոլոր հիմնական էթնիկ խմբերը, կա լիբերիական մեծ համայնք։ Բացի այդ, Բոյում բնակվում է Լիբանանից ներգաղթյալների փոքր (մոտ 500 մարդ), բայց շատ ազդեցիկ համայնք (այսպես, օրինակ՝ Լիբանանի խորհրդարանի խոսնակ Նաբիհ Բերին ծնվել է Բո քաղաքում)։
Հաղորդակցության հիմնական լեզուն կրիոն է, և մենդեն նույնպես լայն տարածում ունի։  Քաղաքաբնակների մի փոքր մասը խոսում է անգլերեն։
Հավատացյալների շուրջ 60%-ը սուննի մահմեդականներ են, 40%-ը՝ տարբեր եկեղեցիների քրիստոնյաներ։ Երկուսի մեջ էլ ոգեպաշտական ​​հավատքը ուժեղ է։
Հանցագործությունների մակարդակը քաղաքում բարձր է, բռնի հանցագործությունները տարածված են, իսկ օտարերկրացիները հաճախ կողոպուտի թիրախ են դառնում։


== Աշխարհագրություն և կլիմա ==
Բոն գտնվում է Հարավային նահանգի կենտրոնում՝ ծովի մակարդակից 93 մետր բարձրության վրա։ Հեռավորությունը Ֆրիթաունից 250 կմ է, մինչև Քենեմա՝ 60 կմ։ Քաղաքի շրջակայքում չկան մեծ գետեր և ջրամբարներ։
Քաղաքը գտնվում է մերձհասարակածային կլիմայական գոտում` որոշակիորեն չոր (նոյեմբեր - ապրիլ) և անձրևոտ (մայիս - հոկտեմբեր) եղանակներով։ Չնայած, որ Բոն գտնվում է հյուսիսային կիսագնդում, ամենատաք ամիսներն են փետրվարը, մարտը և ապրիլը, մինչդեռ ամենազով ամիսներն են հուլիսը, օգոստոսը և սեպտեմբերը։ Դա պայմանավորված է գերակշռող քամիներով. ամռանը և աշնանը Ատլանտյան օվկիանոսից մուսսոնները բերում են անձրևներ և զովություն, իսկ ձմռանը և գարնանը Սահարայից փչում է տաք և փոշոտ հարմատան։
Ապար

Անվան այլ կիրառումների համար տե՛ս՝ Ապար (այլ կիրառումներ)
Ապար, երկրակեղևը կազմող մեկ կամ մի քանի միներալներից կազմված բնական զանգվածներ։ Ապարները ըստ ծագման դասակարգվում են երեք տեսակի՝ մագմայական (հրաբխային), նստվածքային, փոխակերպային (մետամորֆային)։ Հրաբխային և մետամորֆային ապարները կազմում են երկրակեղևի 90%–ը, իսկ մնացած 10%–ը բաժին է ընկնում նստվածքային ապարներին։ Եզրույթն առաջին անգամ օգտագործել է ռուս գիտնական Սևերգինը 1798 թ-ին։


== Մագմայական ապարներ ==
Մագմայական ապարներն առաջանում են Երկրի խոր հորիզոններում՝ սիլիկատային հալոցքների
(մագմա կամ լավա) սառչելու և բյուրեղանալու հետևանքով։ Դրանք բաժանվում են ներժայթուք (ինտրուզիվ)՝ գաբրո, գրանիտ, դիորիտ 

և այլն, և արտաժայթուք (էֆուզիվ)՝ բազալտ, անդեզիտ, տուֆ և այլն ապարների։


=== Հայաստանում ===
Հայաստանի տարածքի մեծ մասը ծածկված է արտավիժած հրաբխային ապարներով, մեծ մասամբ՝ բազալտների, անդեզիտների, ռիոլիտների հոսքերով ու ծածկոցներով, բազմատեսակ տուֆերով (Գեղամա, Արագածի և Սյունիքի զանգվածներ, Շամիրամի, Եղվարդի սարավանդներ և այլն)։ Ներժայթուք ապարների տարածքն ավելի քան 2 հզ․ կմ² է (Մեղրու պլուտոն, Գեղիի, Արամազդի, Սվարանցի, Հաղպատի, Թեժլեռան, Աղվերանի և այլ զանգվածներ)։


== Նստվածքային ապարներ ==
Նստվածքային ապարներն առաջանում են Երկրի մակերևույթին կամ ոչ մեծ խորություններում՝ ծովային ու ցամաքային նստվածքների վերափոխման հետևանքով (դիագենեզ, քարացում)։ Ըստ ծագման՝ նստվածքային ապարները լինում են բեկորային (ավազ-ավազաքար, խճաքար-փշրաքար, գլաքար-խառնաքար), կավային (կավեր, քարացած կավեր կամ արգիլիտներ, լյոսանման կավեր և այլն), ոչ բեկորային՝ քիմիածին, կենսաքիմիածին, օրգանական (կրաքար, քարաղ, դիատոմիտ, քարածուխ, այրվող թերթաքարեր, բազմաբնույթ կրաքարեր և այլն)։ Նստվածքային ապարներին բնորոշ է շերտայնությունը։


=== Հայաստանում ===
Հայաստանում տարածված են Արարատի, Լոռու, Վայոց ձորի մարզերում, Որոտանի միջին հոսանքի ավազանում, Փամբակի հովտում և այլուր։


== Փոխակերպային ապարներ ==
Փոխակերպային ապարներն առաջանում են հրաբխային և նստվածքային ապարների փոփոխման հետևանքով։ Երկրակեղևում ջերմադինամիկական պայմանների փոփոխությունը հանգեցնում է միներալային կազմի և կառուցվածքի վերափոխումների, որոնք ընթանում են պինդ վիճակում, առանց ապարների հալման։ Փոխակերպման գլխավոր գործոններն են բարձր ջերմաստիճանն ու բարձր ճնշումը։


=== Հայաստանում ===
Հայաստանում տարածված են Արզականի, Հանքավանի բյուրեղային լեռնազանգվածներում։ Փոխակերպային են սկառնը, գնեյսը, մարմարը։
Տղան մեր քաղաքից

«Տղան մեր քաղաքից» (ռուս.՝ «Парень из нашего города»), խորհրդային գեղարվեստական սև-սպիտակ ֆիլմ, որը նկարահանել է ռեժիսոր Ալեքսանդր Ստոլպերը Կոնստանտին Սիմոնովի համանուն պիեսի հիման վրա։


== Սյուժե ==
Սարատովում բնակվո Սերգեյ Լուկոնինը (Նիկոլայ Կրյուչկով) 1932 թվականի ամռանը մարզկենտրոնից մեկնում է հեռավոր Օմսկ՝ սովորելու տանկային դպրոցում։ Սարատովում մնում է նրա հարսնացուն՝ Վարենկան, որը շուտով դերասանուհի է դառնում։ 1936 թվականին Սերգեյը մեկնում է Իսպանիա՝ մասնակցելու պատերազմի, որտեղ գերի է ընկնում գերմանացիների մոտ և իրեն ներկայացնում որպես ֆրանսիացի, սակայն գերմանացիները, ճանաչելով նրան ակցենտով, փորձում են ստիպել խոստովանել, որ նա ռուս է։ Այնուամենայնիվ, հանգամանքները այնպես են դասավորվում, որ Սերգեյը կարողանում է փախչել։ Նորից նա սկսում է մասնակցել մարտերի, որոնցում փորձում է բացահայտել խորհրդային տանկերի հնարավորությունները։
1941 թվականին սկսվում է Հայրենական մեծ պատերազմը, և նա, ինչպես և միլիոնավոր խորհրդային մարդիկ, հայտնվում է ռազմաճակատում, այնտեղ հանդիպում է հին ծանոթի՝ այն գերմանացու հետ, որը նրան հարցաքննում էր Իսպանիայում։


=== Երգեր ===
«Броня крепка, и танки наши быстры…», երաժշտ․՝ Պոկրաս եղբայրներ, տեքստը՝ Բորիս Լասկինի
«Жди меня», երաժշտ․՝ Նիկոլայ Կրյուկով, խոսք՝  Կ. Սիմոնով, երգում է Վերա Կրասովիցկայան,
«Романс Вари» («Меркнут звёзды, свеча догорает…»), երաժշտ․՝ Ն. Կրյուկով, խոսք՝ Նատալյա Կոնչալովսկայա


== Դերերում ==
Նիկոլայ Կրյուչկով – Սերգեյ Լուկոնին
Նիկոլայ Բոգոլյուբով – Արկադի Անդրեևիչ Բուրմին
Լիդիա Սմիռնովա – Վարյա Լուկոնինա-Բուրմինա, Արկադի Բուրմինի քույրը, Սերգեյ Լուկոնինի կինը
Վլադիմիր Կանդելակի – Վանո Գուլիաշվիլի
Նիկոլայ Մորդվինով – Ալեքսեյ Պետրովիչ Վասնեցով, Օմսկի տանկային դպրոցի ղեկավար
Նինա Զորսկայա – Ժենյա
Վ. Ստեպանով – Սևոստյանով
Վալերի Մեդվեդև – Պետկա «Վոլժանին»
Ալեքսանդր Ռումնև – թարգմանիչ
Պյոտր Լյուբեշկին – Սաֆոնով
Անատոլի Ալեքսեև – Վոլոդյա
Նիկոլայ Խրաշչիկով – կապավոր (լուսագրերում նշված չէ)
Գեորգի Գեորգիու – բժիշկ-օրդինատոր (լուսագրերում նշված չէ)
Գրիգորի Շպիգել – գերմանացի սպա (լուսագրերում նշված չէ)
Տատյանա Գուրեցկայա – բուժքույր հիվանդանոցում (լուսագրերում նշված չէ)
Ալեքսեյ Դոլինին – էպիզոդ (լուսագրերում նշված չէ)
Պյոտր Շապոշնիկով – վիրավոր հոսպիտալում (լուսագրերում նշված չէ)
Ալեքսանդր Բարանով – տանկիստ (լուսագրերում նշված չէ)


== Նկարահանող խումբ ==
Սցենարի հեղինակներ՝  Կոնստանտին Սիմոնով, Ալեքսանդր Ստոլպեր
Ռեժիսորներ՝ Բորի Իվանով, Ալեքսանդր Ստոլպեր, Ալեքսանդր Պտուշկո
Բեմադրող օպերատորներ՝ Սերգեյ Ուրալով, Սամուել Ռուբաշկին
Բեմադրող նկարիչներ՝  Առնոլդ Վայսֆելդ, Իոսիֆ Շպինել
Կոմպոզիտոր՝ Նիկոլայ Կրյուկով
Երգերի տեքստերի հեղինակ՝ Կոնստանտին Սիմոնով, Նատալյա Կոնչալովսկայա
Հնչյունային ռեժիսոր՝ Ս. Կլյուչևսկի
Ռեժիսորի օգնական՝ Խակիմ Դավլեթբեկով


== Ծանոթագրություններ ==


== Արտաքին հղումներ ==
Фильм «Парень из нашего города» на сайте «Оружие кино»
Արմեն Լիլոյան

Արմեն Լիլոյան, (հունիսի 24, 1971, Երևան, Հայաստան), Հայաստանի արտաքին գործերի նախարարության Եվրոպայի վարչության խորհրդական։


== Կենսագրություն ==
Ծնվել է 1971 թվականի հունիսի 24-ին, Երևանում։ Ավարտել է Երևանի պետական համալսարանի արևելագիտության ֆակուլտետը։ Ուսանել է Լոնդոնի դիվանագիտական ակադեմիայում՝ ստանալով մագիստրոսի կոչում։ Նա Հայաստանի Արտաքին գործերի նախարարության համակարգում է 1995 թվականից։ Տարբեր պաշտոններ է զբաղեցրել նույն կառույցի Եվրոպայի վարչությունում, իսկ 1998-2002 թվականներին աշխատել է Մեծ Բրիտանիայում Հայաստանի դեսպանությունում։ 2002 թվականին վարում էր Հայաստանի Արտաքին գործերի նախարարությունում Եվրամիության բաժնի վարիչի պաշտոնը։


== Պարգևներ և կոչումներ ==
Հայաստանի Հանրապետության արտակարգ դեսպանորդ և լիազոր նախարար (2012)։


== Գրականություն ==
Ալբերտ Փարսադանյան, «Գիտելիքների շտեմարան», 4-րդ հատոր, էջ 185


== Ծանոթագրություններ ==


== Արտաքին հղումներ ==
LILOYAN WAS APPOINTED CONSUL
ГЕНЕРАЛЬНЫМ КОНСУЛОМ РА В ЛОС-АНДЖЕЛЕСЕ НАЗНАЧЕН АРМЕН ЛИЛОЯН (portal 2)
Հուսառի

Հուսառի (էստ․՝ Husari), գյուղ Էստոնիայի Վիրումաա նահանգի Լասվա շրջանում։
2011 թվականի տվյալներով գյուղում բնակվում էր 14 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կիլիկյան Հայաստան (այլ կիրառումներ)

Կիլիկյան Հայաստան, կարող է վերաբերել.


== Պատմություն ==


=== Պետություններ ===
Կիլիկիայի հայկական իշխանություն, հայկական պետություն Կիլիկյան Հայաստանում 1080-1198 թվականներին։
Կիլիկիայի հայկական թագավորություն, հայկական պետություն Կիլիկյան Հայաստանում 1198-1375 թվականներին։


== Աշխարհագրություն ==
Կիլիկյան Հայաստան, Պատմական Հայաստանի երեք հիմնարար մասերից մեկը, որը աշխարհագրական առումով ընդգրկում է այդ տարածքում գոյություն ունեցած հայկական պետությունների և հայաբնակ շրջանների տարածքները։
Պիետա (Միքելանջելո)

Անվան այլ կիրառումների համար տե՛ս՝ Պիետա (այլ կիրառումներ)
Պիետա (Միքելանջելո) (իտալերեն - pjeˈta -«ողբ»), Միքելանջելո Բուոնարրոտիի ստեղծագործությունը, որը գտնվում է Վատիկանի Սուրբ Պետրոս տաճարում։


== Պատմություն ==
«Քրիստոսի ողբը» երիտասարդ քանդակագործի առաջին աշխատանքն է, որը նա կերտել է Ֆրանսիայի կարդինալ Ժան Բիլեր դե Լագրոլիի պատվերով։ 1496 թ., երբ քսանմեկամյա Միքելանջելոն մեկնեց Հռոմ ի դեմս մի մեծահարուստ բանկիրի և հնությունների կոլեկցիոներ Յակոպո Գալլիի՝ ձեռք բերեց մի հարուստ հովանավոր։ Նրա օգնությամբ Միքելանջելոն կարդինալի հետ կնքեց պայմանագիր, ըստ որի նա պետք է մեկ տարվա ընթացքում ստեղծեր Պիետայի տապանաքարը։ Բայց աշխատանքը սպասվածից ավելի երկար տևեց։ Միքելանջելոն աշխատեց «Պիետա»-յի վրա մոտ երկու տարի։ Կոմպոզիցիան իտալացի քանդակագործի առավել ամբողջական և ներդաշնակ ստեղծագործություններից մեկն է։ Սովորաբար նման քանդակներում օգտագործում են մի քանի կերպարներ, բայց Միքելանջելոն պատկերել է միայն երկուսին՝ մեռած Քրիստոսին և Մարիամ Աստվածածնինը, ով սգում է որդու մահը։ Սա քանդակագործի միակ աշխատանքն է, որտեղ նա ստորագրել է (ըստ Վազարի Միքելանջելոն հաճախ էր գնում տաճար՝ իր ստեղծածով հիանալու և պատահաբար լսում է երկու այցելուի խոսակցությունն այն մասին, թե ստեղծագործության հեղինակը Միլանի վարպետ Գոբբոն է, ուստի Միքելանջելոն որոշում է ստորագրել իր աշխատանքը` փորագրելով «Միքելանջելո Բուոնարրոտի ֆլորենտինացին է կերտել։»)։
Վատիկանի «Պիետան» մեկն է այն աշխատանքներից,որը,ըստ արվեստաբանների, հանդիսացել է կվատրոչենտոի և Բարձր Վերածննդի ջրբաժանը։ Իտալացի վարպետը վերաիմաստավորել է բարձրագույն մարդասիրության հոգին ավանդական հյուսիսային գոթական քանդակներում պատկերված անկենդան Քրիստոսին մոր գրկում։ Տիրամայրը ներկայացված է բոլորովին երիտասարդ և գեղեցիկ կին, ով սգում է կորուստը իր ամենամտերիմ մարդու։ Չնայած երկու խոշոր արձանների միացման բարդությանը մեկ կոմպոզիցիայում՝ «Պիետան» անթերի է։ Կերպարները խոսում են ինչպես մեկ ամբողջություն, նրանց միացումները հիացնում են իրենց համաձուլվածքով։ Նրանով հանդերձ քանդակում նուրբ հակադրվում են տղամարդը և կին, ողջը և մեռածը,մերկը և ծածկվածը, ուղղահայացը և հորիզոնականը, ինչը կոմպոզիցիային հաղորդում է թեթևակի լարվածություն։ «Պիետան» ծառայում է օրինակ իրեն հաջորդող սրբապատկերների մեկնաբանությունների համար։


== Գրականություն ==
Hibbard, Howard. Michelangelo (անգլ.).Harper & Row, 1974.
Pope-Hennessy, John. Italian Renaissance and Baroque Sculpture (անգլ.). — Phaidon, 1996.
Wallace, William E. Michelangelo; the Artist, the Man, and his Times (անգլ.). — Cambridge: Cambridge University Press, 2009.
Վլադիմիրովկա (գյուղ, Վելիկա Բոգաչկայի շրջան)

Անվան այլ կիրառումների համար տե՛ս՝ ՎլադիմիրովկաՎլադիմիրովկա (ուկրաիներեն՝ Володимирівка), գյուղ Ուկրաինայի Պոլտավայի մարզի Վելիկա Բոգաչկայի շրջանում։
2001 թվականի տվյալներով Վլադիմիրովկա գյուղում բնակվում էր 99 մարդ։ Բնակավայրը զբաղեցնում է 0,697 կմ² տարածք։ Բնակչության խտությունը կազմում էր 142,04 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նովոմիխայլովկա (գյուղ, Դոլինսկայայի շրջան)

Անվան այլ կիրառումների համար տե՛ս՝ ՆովոմիխայլովկաՆովոմիխայլովկա (ուկրաիներեն՝ Новомихайлівка), գյուղ Ուկրաինայի Կիրովոգրադի մարզի Դոլինսկայայի շրջանում։
2001 թվականի տվյալներով Նովոմիխայլովկա գյուղում բնակվում էր 124 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Stop and Stare (երգ)

Stop and Stare, ամերիկյան OneRepublic խմբի երկրորդ երգը Dreaming Out Loud դեբյուտային ալբոմից։ Stop and Stare թողարկվել է Ամերիկյան ռադիոյի կողմից 2007 թվականի նոյեմբերի 27-ին։ Սինգլը հայտնվել է ամերիկյան ռադիոյի էջերում 2007 թվականի նոյեմբերի 17-ին, իսկ բիտանական ռադիոյում՝ 2007 թվականի դեկտեմբերի 16-ին։ Վաճառվել է ավելի քան 2 միլիոն պատճեն։ Երգը հանդես է եկել The Hills սերիալի առաջին դրվագում, Kokowääh ֆիլմում։
Երգը գրվել է Ռայան Թեդերի, Զաչ Ֆիլկինսի, Անդրե Բրաունի, Էդի Ֆիշերի և Թիմ Մեյերսի կողմից։ Stop and Stare-ը OneRepublic-ի առաջին ոչ-ռեմիքսային սինգլն է։


== Տեսահոլովակը ==
Պաշտոնապես երգի տեսահոլովակը հրապարակվել է MTV TRL կողմից 2008 թվականի հունվարի 28-ին։ Տեսահոլովակի ռեժիսորն է Էնթոնի Մենդլերը։
Տեսահոլովակը նկարահանվել է Palmdale անապատում, Կալիֆոռնիայում, հին կայարանում և հարակից մոթելում։


== Երգացանկ ==


=== UK CD single ===
"Stop and Stare" - 3։44
"Hearing Voices" - 3։55


=== Australian CD single ===
"Stop and Stare" - 3։43
"Something's Not Right Here" - 3։02


=== German CD single ===
"Stop and Stare" - 3։44
"Something's Not Right Here" - 3։02
"Hearing Voices" - 3։55
"Stop and Stare" (Video) - 3։43


=== iTunes Stop and Stare EP ===
"Stop and Stare" - 3։44
"Last Goodbye" (Stripped Live Mix) - 4։31
"Too Easy" - 3։15


=== iTunes Hit 3 Pack: Stop and Stare - Video EP (The Stripped Sessions) ===
"Too Easy" - 3։45
"Don't Go Away" - 4։02
"Last Goodbye" - 4։32


== Հիթ-շքերթներ և հավաստագրեր ==


== Ծանոթագրություններ ==


== Արտաքին հղումներ ==
Պաշտոնական էջ Archived 2009-10-13 at the Wayback Machine.
Dreaming Out Loud UK website Archived 2010-01-07 at the Wayback Machine.
Stop and Stare (երգ) Թվիթթերում
Music video for "Stop and Stare" ՅուԹյուբում
Բոն Ժեզուս

Բոն Ջեզուս (պորտ.՝ Bom Jesus), համայնք Բրազիլիայում՝ Պարաիբա նահանգի կազմում։ Գտնվում է Պարաիբա նահանգի Սերտանի մարզում։ Մտնում է Կաջազեյրասի գավառի կազմի մեջ։ Բնակչությունը կազմում է 2532 մարդ՝ 2006 թվականի տվյալներով։ Գրավում է 47,421 կմ2 տարածք։ Բնակչության խտությունը՝ 53,4 մարդ/կմ²։


== Պատմություն ==
Քաղաքը հիմնադրվել է 1963 թվականի նոյեմբերի 5-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 5.457.770,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 2.297,04 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,580 (տվյալները՝ ՄԱԿ-ի զարգացման ծրագրի)։
Պեռսի

Պեռսի (էստ․՝ Pärsi), գյուղ Էստոնիայի Վիլյանդիմաա նահանգի Կառկսի շրջանում։
2011 թվականի տվյալներով գյուղում բնակվում էր 68 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ֆիբի Ֆոքս

Ֆիբի Ֆոքս (անգլ.՝ Phoebe Fox, 1987[…], Համմերսմիթ, Համերսմիթ և Ֆուլեմ, Մեծ Լոնդոն, Անգլիա, Միացյալ Թագավորություն և Լոնդոն, Միացյալ Թագավորություն) անգլիացի դերասանուհի։


== Կենսագրություն ==
Դրամատիկական արվեստի թագավորական ակադեմիայում (ՌԱԴԱ) մարզվելուց հետո Ֆոքսը 2010 թվականին հայտնվել է Չիչեստերի փառատոնի թատրոնում՝ «Մեկ ամիս երկրում» ներկայացման մեջ։ Հաջորդ տարի նա Վարդերի թատրոնում խաղացել է «Ինչպես կցանկանաք»,  Ռոյալ Քորթ թատրոնում՝ «Թթվային թեստը» և Ազգային արքունական թատրոնում «Կա պատերազմ» ներկայացումներում։ Այս ներկայացումների հիման վրա նա առաջադրվել է 2011 թվականի Երեկոյան ստանդարտ թատրոնի մրցանակի՝ «Լավագույն նորեկ դերասան» անվանակարգում։
Ֆոքսը նաև ընդգրկվել է 2011 թվականի Վաղվա էկրանի միջազգայն ասղերի ցուցակում։
2012 թվականին ներկայացել է Գրեյսի դերում «Ճիպոտ» հեռուստասերիալում, որը քաղաքում ապրող կախարդների մասին է, 2014 թվականին նա հայտնվել է «Հրացանակիրները» ֆիլմում` որպես Սավոյի դքսուհի, Նյու Յորքում «Մի բանաստեղծ» ֆիլմում՝ Լիզ Ռայթելի դերում, ինչպես նաև Եվա Պերկինս՝ «Սևազգեստ կինը 2, մահվան հրեշտակ» ֆիլմում։
2015 թվականին Ֆոքսը խաղացել է Վանեսա Բելի դերում «Կյանքը հրապարակներում»՝ Բլումսբերիի խմբի մասին պատմող BBC-ի դրամայում և «Ամենատես աչքը» թրիլերում։


== Անձնական կյանք ==
Ֆոքսը դերասաններ Ստյուարտ Ֆոքսի ու Պրյու Քլարկի դուստրն է։ Նա ամուսնացած է դերասան Քայլ Սոլլերի հետ, ում հետ ծանոթացել է ՌԱԴԱ-ում։ Զույգն ապրում է Լոնդոնում։


== Կինո և հեռուստատեսություն ==


== Թատրոն ==


== Ռադիո ==


== Ծանոթագրություններ ==


== Արտաքին հղումներ ==
Ֆիբի Ֆոքս on IMDb
Դին Պարիզո

Ալդո Լ. «Դին» Պարիզո (անգլ.՝ Aldo L. "Dean" Parisot, հուլիսի 6, 1952(1952-07-06), Wilton, Ֆեյրֆիլդ շրջան, Կոնեկտիկուտ, ԱՄՆ), ամերիկացի կինո- և հեռուստառեժիսոր։ 1988 թվականին արժանացել է «Օսկար» մրցանակի «Լավագույն խաղարկային կարճամետրաժ ֆիլմ» անվանակարգում «Դենիս Ջենինգսի պաշտոնները» ֆիլմի համար, որի սցենարի համահեղինակը և գլխավոր դերակատարը եղել է Սթիվեն Ռայթը, ում հետ էլ նա ստացել է մրցանակը։ Նրա հեռուստատեսային աշխատանքների թվում են «Մոնք» (անգլ.՝ «Monk», ներառյալ երկու ժամ տևողությամբ «Միստր Մոնքն ու թեկնածուն» (անգլ.՝ «Mr. Monk and the Candidate») պիլոտային սերիան), «Հյուսիսային ցուցադրություն» (անգլ.՝ «Northern Exposure») և «Չափավորիր քո էնտուզիազմը» (անգլ.՝ «Curb Your Enthusiasm») սերիալների էպիզոդները։


== Կենսագրություն ==
Պարիզոն ծնվել է Ուիլթոնում (Կոնեկտիկուտ), նկարիչ և արվեստի ուսուցիչ Էլլեն Ջեյմսի (օրիորդական ազգանունը՝ Լևիս) ու Բրազիլիայում ծնված հայտնի թավջութակահար  ու մանկավարժ Ալդո Պարիզոյի ընտանիքում։ Ավարտել է Նյու Յորքի համալսարանի Tisch արվեստի դպրոցը։ Մասնակցել է Սանդենս ինստիտուտի հունիսյան լաբորատորիային։
2012 թվականին Դին Պարիզոն պետք է դառնար «Բիլ և Թեդ» ֆրանշիզայի երրորդ թողարկման ռեժիսորը։ 2018 թվականի մայիսին հաստատվել է, որ «Բիլն ու Թեդը բախվում են երաժշտության հետ» (անգլ.՝ Bill & Ted Face the Music) ֆիլմը գտնվում է նախաարտադրության փուլում։
Դին Պարիզոն ամուսնացած է եղել կինոխմբագիր Սալլի Մենքի հետ մինչ վերջինիս մահը 2010 թվականին։ Նրանք ունեցել են երկու երեխա։


== Ֆիլմագրություն ==
Տապակած կարտոֆիլ (անգլ.՝ Home Fries, 1998)
Ա.Տ.Ֆ. (անգլ.՝ A.T.F., 1999)
Գալակտիկայի որոնումներում (անգլ.՝ Galaxy Quest, 1999)
Զվարճանք Դիքի ու Ջեյնի հետ (անգլ.՝ Fun with Dick and Jane, 2005)
Կարմիր 2 (անգլ.՝ Red 2, 2013)
Բիլն ու Թեդը բախվում են երաժշտության հետ (անգլ.՝ Bill & Ted Face the Music, 2020)


== Ծանոթագրություններ ==


== Արտաքին հղումներ ==
Dean Parisot Internet Movie Database կայքում
Biography
Dean Parisot at filmbug
Մոնտեֆրիո

Մոնտեֆրիո (իսպ.՝ Montefrío), մունիցիպալիտետ Իսպանիայում, գտնվում է Գռանդա շրջանում՝ Անդալուզիա ինքնավար մարզի կազմում։ Մունիցիպալիտետը գտնվում է Լոխա շրջանում։ Բնակչությունը՝ 6229 մարդ (ըստ 2010 թվականի)։ Տարածքը 254 կմ²։ Պրովինցիայից գտնվում է 57 կմ հեռավորության վրա։


== Ծանոթագրություններ ==


== Արտաքին հղումներ ==
պաշտոնական կայք(չաշխատող հղում)
Microweb turística de Montefrío realizada por el Patronato de Turismo de Granada Archived 2008-02-29 at the Wayback Machine.
Página web sobre Montefrío Archived 2008-02-23 at the Wayback Machine.
Visita a Montefrío 4 de Noviembre de 2.006(չաշխատող հղում)
Wikanda
Չի կարելի անունով ձկնիկը

Չի կարելի անունով ձկնիկը, լճային Ոսկեգույն ծածանների ընտանիքի մասին մուլտֆիլմերի սերիա՝ «Բելառուսֆիլմ» (Беларусьфильм) ստուդիայի և ռեժիսոր, սցենարիստ Ալեքսանդր Լենկինի կողմից նկարահանված։ Առաջին մուլտֆիլմը հեռարձակվել է 2011 թվականին, այժմ աշխատանքներ են տարվում վեցերորդ սերիայի վրա։


== Մուլտֆիլմեր ==


=== Ֆիլմ առաջին (2011) ===
Ոսկեգույն ծածանների ընտանիքում ծնվում են փոքրիկներ։ Ամենաանհանգիստին անվանում են «Չի կարելի», քանի որ ծնողներն այս բառը ավելի շատ օգտագործում են նրան դիմելիս։


=== Ֆիլմ երկրորդ (2011) ===
Մինչև մայրը լողում է՝ այցելելու հարևանուհուն, հայրիկը և Չի կարելին խաղում են բազմազան խաղեր. պահմտոցի, բռնելոցի, նետոցի։ Միաժամանակ փոքրիկը ծանոթանում է գայլաձկան հետ։


=== Ֆիլմ երրորդ (2012) ===
Ծածան ծնողները երեխաներին ցույց են տալիս «Ինչպե՞ս վարվել, եթե ճանապարհին հանդիպում է գիշատիչ» թեմայով թատերական ներկայացում։ Ձագ ծածանը ծանոթանում է պերկեսի ձագի հետ, իսկ ավելի ուշ՝ հենց պերկես պապիկի հետ։


=== Ֆիլմ չորրորդ (2013) ===
Երեխաները կեղտոտում են տունը՝ վշտացնելով ծնողներին։ Նրանց վրայից լողացող նավակից ինչ-որ մեկը ցած է նետում հին կոշիկներ, մայր ծածանը հայտնվում է թակարդում։


=== Ֆիլմ հինգերորդ (2014) ===
Չի կարելի ձկնիկը երազ է տեսում, որտեղ նա ծանոթանում է Շնաձկան և Ոսկե ձկնիկի հետ, որը նրան պատմում է կրկեսի մասին։


=== Ֆիլմ վեցերորդ (?) ===
Նոր շարքում ծածանի ծնողները կշնորհավորեն երեխաներին ծննդյան օրվա կապակցությամբ։ Նրանց հյուր կգա փոստատար Աքերինը և ծածան տատիկը։


== Նկարահանող խումբ ==


== Հետաքրքիր փաստեր ==
2013 թվականի նոյեմբերի 1-ին Բելառուսի Հանրապետության կապի և տեղեկատվության նախարարությունը «Բելառուսֆիլմ» (Беларусьфильм) ազգային կինոստուդիայի հետ համատեղ շրջանառության մեջ է դրել «Բելառուսական անիմացիոն ֆիլմեր» շարքի նամականիշներ։ Նամականիշների թողարկումը նվիրված էր «Բելառուսֆիլմ» կինոստուդիայի ութ անիմացիոն ֆիլմերին, այդ թվում նաև «Չի կարելի անունով ձկնիկը» մուլտֆիլմին և զուգադիպել է բելառուսական անիմացիոն ֆիլմի 40-ամյակին։


== Ծանոթագրություններ ==
Նվագակցություն

Նվագակցություն, հոմոֆոն երաժշտական հյուսվածքում այն ամենը, որ ուղեկցում է ստեղծագործության գլխավոր մեղեդիական ձայնին՝ բացահայտելով դրա ներդաշնակային և ռիթմական կառույցը։ Կարող է լինել լիահնչություն ստեղծող ակորդների շարք (ժողովրդական երաժշտության մեջ պարզագույն ձևերից են դամը, հարվածային գործիքների ռիթմական ֆոնը են, սակայն, մեծ մասամբ, Նվագակցության բազմաթիվ հարմոնիաների և լրացուցիչ մեղեդիական ձայների բարդ համակցություն է, որ գլխավոր մեղեդիի հետ միասին արտահայտչական զգալի բեռնվածք է կրում, հոգեբանորեն խորացնում երկի բովանդակությունը, երբեմն էլ՝ նաև նկարագրական ֆոն ստեղծում։ Արևմտաեվրոպական երաժշտության մեջ որպես կոմպոզիցիոն միջոց ձևավորվել է 16-րդ դարի վերջի (Նվագակցություն գրվում էր գեներաիբասի ձևով)։ Նվագակցության արտահայտչականությունը մեծ է վիեննական դասականների երկերում (18-19-րդ դարերի սկիզբ) և ռոմանտիկական ոճում, որոնցում այն հաճախ հոգեբանորեն անհատականացված է, և իր նշանակալիությամբ հավասարվում է երկի գլխավոր ձայնին։ Երաժշտության հյուսվածքի «տրոհումը» գլխավոր ձայնի և Նվագակցության հաճախ սոսկ պայմանական կարող է լինել, իսկ պուիֆոնիայում Նվագակցության հասկացությունն ընդհանրապես բացառված է։ Մեներգչին կամ մենանվագողին ուղեկցող Նվագակցություն կարող է հանձնարարված լինել մի գործիքի (դաշնամուր, երգեհոն, կիթառ և այլն) կամ անսամբլի, նվագախմբի, երգչախմբի են։ Գեղարվեստական նվագակցումը կատարողական արվեստի արժանավոր և դժվարին բնագավառներից է։
Բորոդինսկոե (գյուղ, Վիբորգսկի շրջան)

Բորոդինսկոե (ռուս.՝ Бородинское), գյուղ Ռուսաստանի Լենինգրադի մարզի Վիբորգսկի շրջանի կազմում։
Բնակչությունը 2007 թվականին գրանցված տվյալներով կազմում էր 505 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռաժոն Ռոնդո

Ռաժոն Պիեր Ռոնդո (անգլ.՝ Rajon Pierre Rondo, փետրվարի 22, 1986(1986-02-22), Լուիսվիլ, Կենտուկի, ԱՄՆ), ամերիկացի պրոֆեսիոնալ բասկետբոլիստ, խաղարկող։ Հանդես է գալիս Բասկետբոլի ազգային ասոցիացիայի (NBA) «Սակրամենտո Քինգս» ակումբում։
Ծնվել է Լուիզվիլում (Կենտակի նահանգ)։ Ավագ դպրոցի կարիերան անցկացրել է Իսթերն ավագ դպրոցում և Օուք Հիլի ակադեմիայում, որն ավարտելուց հետո կրթաթոշակային ծրագիր է ստացել Կենթակիի համալսարանում։ Համալսարանում անցկացնելով երկու տարի` Ռոնդոն մուտք է գործում NBA-ի 2006 թվականի դրաֆթ, որտեղ նրան ընտրում է «Ֆինիքս Սանսը» և դրաֆթային իրավունքների հիման վրա փոխանցում «Բոստոն Սելտիքսին»։
«Սելտիքսում» Ռոնդոն կատարում էր օգնական պահեստայինի դեր, մինչև որ 2007-08 մրցաշրջանի ժամանակահատվածում կարողանում է իր տեղը դրոշմել ակումբի մեկնարկային հնգյակում։ Նույն տարի Ռոնդոն հաղթում է NBA-ի գավաթը՝ աստղային բասկետբոլիստներ Քևին Գառնեթի, Փոլ Փիրսի և Ռեյ Ալենի թիմակցությամբ։
Առանձնակի հաջողությամբ է հանդես եկել 2009 թվականի արևելյան կոնֆերենցիայի կիսաեզրափակիչ խաղաշարերի ժամանակ։ Ռոնդոյի նշանակալի խաղային որակի շնորհիվ «Սելտիքսը» կարողանում է մրցակցությունից դուրս մղել նախորդ տարվա կոնֆերենցիայի չեմպիոն «Օռլանդո Մեջիքին»։ 2014 թվականին տեղափոխվել է «Դալաս Մավերիքս»։
Կարիերայի ընթացքում Ռոնդոն երեք անգամ ճանաչվել է աստղ (NBA All-Star), 1 անգամ ընտրվել է All-NBA և 4 անգամ All-Defensive խորհրդանշական հավաքականների անդամ։ 2009–10 մրցաշրջանի ավարտին գրավել է առաջին տեղը խլումների քանակով, իսկ 2011–12-ին՝ արդյունավետ փոխանցումներով։


== Ծանոթագրություններ ==


== Արտաքին հղումներ ==
Պաշտոնական կայք(անգլ.)
Կուրչալոյի շրջան

Կուրչալոյի շրջան (ռուս.՝ Курчалоевский район, չեչեներեն՝  Курчал-Эвлан кIошт ), մունիցիպալ շրջան Ռուսաստանի Դաշնության Չեչենական հանրապետությունում։
Ստեղծվել է 1935 թվականին։ Վարչական կենտրոնը՝ Կուրչալոյ։


== Աշխարհագրություն ==
Շրջանի տարածքի մակերեսը կազմում է 975 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 114244 մարդ։ Բնակչության խտությունը կազմում էր 117,17 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մարտինաս Մաժվիդասի անվան Լիտվայի ազգային գրադարան

Մարտինաս Մաժվիդասի անվան Լիտվայի ազգային գրադարան (լիտ.՝ Lietuvos nacionalinė Martyno Mažvydo biblioteka), Լիտվայի գլխավոր գիտական հանրային գրադարանն է, համարվում է երկրի ամենամեծ գրադարաններից մեկը։ Տեղակայված է Վիլնյուսի Գյադիմինաս (Gedimino pr. 51) փողոցում։ Հասանելի է Լիտվայի և այլ երկրների քաղաքացիների համար։ 2006 թվականի հունվարի 2-ի դրությամբ գրադարնն ունեցել է 529 աշխատակից, որոնցից 378-ը եղել են պրոֆեսիոնալ գրադարանավարներ։


== Պատմություն ==
Գրադարանը հիմնադրվել է 1919 թվականին Կաունասում որպես Կենտրոնական ազգային գրադարան (Lietuvos Centrinis knygynas), 1944 թվականից կոչվել է Լիտվայի ԽՍՀ կենտրոնական պետական գրադարան, 1951 թվականից՝ Լիտվայի ԽՍՀ պետական հանրապետական գրադարան (Lietuvos TSR centrinė valstybinė biblioteka)։ 1963 թվականին գրադարանը տեղափոխվել է Վիլնյուս և տեղակայվում է հատուկ գրադարանի համար նախատեսված շենքում։
1988 թվականից գրադարանը կոչվում է լիտվացի առաջին հրատարակիչ Մարտինաս Մաժվիդասի անունով և ստացել է ազգային գրադարանի կարգավիճակ։ 1989 թվականի մայիսի 30-ից գրադարանը կոչվում է Մարտինաս Մաժվիդասի անվան Լիտվայի ազգային գրադարան։


== Հավաքածու ==
2012 թվականին Մարտինաս Մաժվիդասի անվան Լիտվայի ազգային գրադարանի հավաքածուն ներառել է 6,65 միլիոն հատորային և 1,77 միլիոն անվանումով տպագիր և այլ փաստաթղթերի լայն շրջանակ։

Ամբողջ հավաքածուն բաժանվում է 3 կատեգորիաների՝ Հրատարակված փաստաթղթերի Լիտվայի ազգային արխիվային հիմնադրամ, հիմնական հավաքածու և հատուկ հավաքածու (հազվագյուտ գրքեր, ձեռագրեր և այլն)։


== Գրականություն ==
Литва. Краткая энциклопедия. Вильнюс: Главная редакция энциклопедий, 1989. С. 146—147.
Visuotinė lietuvių enciklopedija. T. III: Beketeriai—Chakasai. Vilnius: Mokslo ir enciklopedijų leidybos institutas, 2003. P. 160.


== Ծանոթագրություններ ==


== Արտաքին հղումներ ==
Պաշտոնական կայքը
(անգլերեն) Պաշտոնական կայքի անգլերեն տարբերակը
Արցախի Հանրապետության «Արիության համար» մեդալ

«Արիության համար» մեդալ, Արցախի Հանրապետության պետական պարգև, որով պարգևատրվում են Արցախի Հանրապետության պաշտպանության բանակի շարքային, հրամանատարական և ղեկավար կազմի զինծառայողները, որոնք մեծ դերակատարություն են ունեցել Արցախի Հանրապետության թշնամիների դեմ մարտերում, ռազմական գործողություններում, պետական սահմանների անձեռնմխելիությունը պաշտպանելիս, դիվերսանտների, լրտեսների և հանրապետության այլ թշնամիների դեմ պայքարում։ «Արիության համար» մեդալով պարգևատրվում են նաև Պաշտպանության բանակի շարքերում չգտնվող այն անձինք, որոնք Արցախի թշնամիների դեմ պայքարում եղել են հմուտ և ձեռներեց, ինչպես նաև սեփական կյանքը վտանգի ենթարկելով ռազմաճակատում մարտական գործողությունների հաջողությանը, հանրապետության բնակչության, մարդկանց կյանքի և առողջության անվտանգության ապահովմանը նպաստած անձինք։
Բեքիր

Բեքիր, Բեկիր, լեռ Թուրքիայում, Խնուսի շրջանում, Խնուսկալից 39-40 կմ հյուսիս-արևելք, Կարայազ կոչված տափաստանի հարավ տափաստանի մոտ։


== Ծանոթագրություններ ==
Մ.թ.ա. 455


== Դեպքեր ==


== Ծնունդներ ==


== Մահեր ==
Դորոշովսկի գյուղական խորհուրդ (Յամոլսկի շրջան)

Դորոշովսկի գյուղական խորհուրդ  (ուկրաիներեն՝ Дорошівська сільська рада), Ուկրաինայի Սումիի մարզի Յամպոլսկի շրջանում։
2001 թվականի տվյալներով Դորոշովսկի գյուղական խորհրդում բնակվում էր 394 մարդ։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Կրթության միջազգային օր

Կրթության միջազգային օր, միջազգային ամենամյա տոն, որն անցկացվում է հունվարի 24-ին և նվիրված է կրթությանը։ 2018 թվականի դեկտեմբերի 3-ին ՄԱԿ-ի Գլխավոր Ասամբլեան բանաձև է ընդունել, որը հունվարի 24-ը հռչակել է Կրթության միջազգային օր՝ ի նշանավորումն համաշխարհային խաղաղության և կայուն զարգացման ապահովման գործում կրթության դերի։


== Տոնակատարություն ==
Առանց ներառական և որակյալ արդար կրթության, ինչպես նաև բոլորի համար ցմահ հնարավորությունների ստեղծման երկրները չեն կարողանա հաջողություն ունենալ գենդերային հավասարության հաստատման և աղքատության շրջանի վերացման հարցում, որում ապրում են միլիոնավոր երեխաներ, երիտասարդներ և տարեցներ։

2020 թվականի Կրթության միջազգային օրվա թեման է՝ «Մարդկանց, մոլորակի, բարգավաճման և խաղաղության համար ուսում», ինչն ընդգծում է կայուն զարգացման կարևորությունը և կենտրոնանում ներառական և հավասար կրթության վրա։


== Տես նաև ==
Կրթություն
Ուսուցչի օր


== Ծանոթագրություններ ==


== Արտաքին հղումներ ==
ՄԱԿ՝ Կրթության միջազգային օր
ՅՈՒՆԵՍԿՕ՝ Կրթության միջազգային օր
Միկիտա (գյուղ, Ռիուգե շրջան)

Անվան այլ կիրառումների համար տե՛ս՝ ՄիկիտաՄիկիտա (էստ․՝ Mikita), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 11 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Չարխանա (Գաբալինի շրջան)

Չարխանա, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 197 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Զաքար Քեշիշյան

Զաքար Քեշիշյան (փետրվարի 15, 1968(1968-02-15), Անջար, Զահլեի շրջան, Բեկաայի մարզ, Լիբանան և Լիբանան), հայ երաժիշտ, շվիահար, երգչախմբի գեղարվեստական ղեկավար և հիմնադիր։


== Կենսագրություն ==
Զաքար Քեշիշյանը ծնվել է Լիբանանի Անջար քաղաքում։ Երաժշտական բարձրագույն կրթություն ստացել է Երևանի Կոմիտասի անվան պետական կոնսերվատորիայում, 1993 թվականին ավարտելով ժողովրդական գործիքների ֆակուլտետը։ 1996 թվականին ստացել է խմբավարի դիպլոմ, ինչպես նաև ավարտել է նույն կոնսերվատորիայի դիրիժորության ասպիրանտուրան։
Նա հիմնել է հետևյալ երգչախմբերը.

Համազգային կրթական և մշակութային ընկերության «Կաքավիկ» երգչախումբը (1988 թ.)
Ծիածան (1992)
Վարանդա (1992, Շուշի )
Լեռնային Ղարաբաղ ( Արցախ ) 
Կարկաչ երգչախումբ (1997)
«Այգ» հայ պատանեկան երգչախումբը (2008, Համազգայինի կրթական և մշակութային միության հովանու ներքո)1998–2000 թվականներին Քեշիշյանը ղեկավարել է Բարսեղ Կանաչյան երաժշտական քոլեջը։ 2006–2009 թվականներին ղեկավարել է Կիլիկիո Կաթողիկոսության Շնորհալի երգչախումբը (Անթիլիաս, Լիբանան)։
Զաքար Քեշիշյանը դասավանդում է Լիբանանի ազգային բարձրագույն երաժշտական կոնսերվատորիայում, Բարսեղ Կանաչյան երաժշտական քոլեջում և Հայկազյան համալսարանում։ Նա նաև Շուշիի «Վարանդա», ինչպես նաև «Կարկաչ» մանկապատանեկան երգչախմբերի և Բեյրութի Հայկ երիտասարդական երգչախմբի և ժողովրդական նվագախմբի գեղարվեստական ղեկավարն ու դիրիժորն է։


== Մրցանակներ ==
«Վաչագան պարեպաշտ» նախագահական շքանշան (2002 թ.)
«Պատվավոր քաղաքացիություն» մեդալ (2004 թ.)
«Եղիշե» համահայկական մշակութային մրցանակ (2005 թ.)
ԼՂՀ «Ի.Հ. Աթայան» մշակութային հուշամեդալ (2007 թ.)
Նախագահի «Գնահատական» մեդալ (2011 թ.)
Լիբանանի մանկան ազգային կազմակերպության մեդալ» (2011 թ.)


=== Ձայնասկավառակներ ===
«Բերդ» (2005)
«Նռնենի» (2007 թ.)


== Ընտանիք ==
Ամուսնացած է դաշնակահար և բանաստեղծուհի Կամիլա Երկանյան Քեշիշյանի հետ և ունի մեկ որդի՝ Վահագն Քեշիշյանը։


== Ծանոթագրություններ ==


== Արտաքին հղումներ ==
Զաքար Քեշիշյանի պաշտոնական էջը
Ուլա Ուլիյոնա, ալտ, Զաքար Քեշիշյան, դուդուկ, Կրեմերատա Բալթիկա
Նոր Ծաղիկ Զաքար Քեշիշյանի կատարմամբ
Ջոն Լերոյ Հենեսի

Ջոն Լերոյ Հենեսի (անգլ.՝ John LeRoy Hennessy, սեպտեմբերի 22, 1952(1952-09-22), Հանթինգտոն, Սաֆոլկ շրջան, Նյու Յորք, ԱՄՆ), ամերիկացի գիտնական ինֆորմատիկայի ոլորտում, միկրոպրոցեսորների նախագծման մասնագետ։ MIPS կորպորացիայի համահիմնադիր, Սթենֆորդի համալսարանի նախագահ (ռեկտոր) (2000 թվականից), Թրյուրինգի (2017) մրցանակի դափնեկիր։
Էլեկտրատեխնիկայի բակալավրի աստիճան է ստացել Վիլանովի համալսարանում, ինֆորմատիկայի մագիստրոսի և PhD-ի աստիճան ՝ Սթոունի Բրուքի համալսարանում (Նյու Յորք)։
1977 թվականից սկսել է աշխատել Սթենֆորդի համալսարանում։ RISC-պրոցեսորների ոլորտում սեփական հետազոտությունների արդյունքները առևտրայնացնելու համար մասնակցել է MIPS ընկերության ստեղծմանը։
2002 թվականին ընդունվել է Cisco Systems-ի տնօրենների խորհրդի անդամ։ 2004 թվականից Google-ի տնօրենների խորհրդի անդամ է։
Մրցանակներ և համայքներ՝

Էմանուել Պիորի մրցանակ (1994)
Հաշվողական մեքենաների ասոցիացիայի անդամ (1997)
Ֆոն Նեյման IEEE մեդալ (Դեյվիդ Պատտերսոնի հետ) (2000)
Էկկերտի մրցանակ՝ Մոկլի (2001)
C&C Prize (2004)
IEEE պատվո մեդալ pioneering the RISC processor architecture and for leadership in computer engineering and higher education.» համար
Օկավայի մրցանակ (2006)
Թյուրինգի մրցանակ (2017)


== Ծանոթագրություններ ==


== Արտաքին հղումներ ==
Biography Archived 2004-04-16 at the Wayback Machine. // Stanford(անգլ.)
Միայն դու (ֆիլմ)

«Միայն դու» (ռուս.՝ «Только ты»), ռեժիսոր Եվգենի Շերստոբիտովի գեղարվեստական ֆիլմը Իսահակ Դունաևսկու «Սպիտակ ակացիա» օպերետի մոտիվներով (որն իր հերթին, բեմադրվել է Վլադիմիր Մասսի և Միխայիլ Չևինսկու պիեսի հիման վրա)։
Պրեմիերան տեղի է ունեցել 1972 թվականի դեկտեմբերի 14-ին։


== Սյուժե ==
Օդեսացի աղջիկ Տոնյա Չումակովան սիրահարված է ծովին և կետորսական նավի նավապետին։ Որպես ռադիստուհի՝ նա ծովում պայքարում է իր սիրո համար և հաղթում։ 
Ֆիլմի անվանումը վերցված է հերոսուհու առաջին երաժշտական համարի տողից, որն արտահայտում է նրա սերը ծովի հանդեպ․ «Միայն դու կարող ես երջանկություն տալ ինձ, միայն դու» (ռուս․՝ «Только ты можешь счастье мне дать, только ты!»)։


== Դերերում ==
Իրինա Բորիսովա – Անտոնինա Իվանովնա Չումակովա, ռադիստուհի «Խորհրդային Ուկրաինա» կետորսական բազայում (վոկալը՝ Դիանա Պետրինենկո)
Նիկոլայ Սոլովյով – Մաքսիմ Չայկա, «Անողոք» կետորսական նավի նավապետ (վոկալը՝ Նիկոլայ Սոլովյով)
Գալինա Ստեցենկո – Լարիսա Արկադևնա (վոկալը՝ Վ. Վոտրինա)
Սպարտակ Միշուլին – Յակով Պլուտարխովիչ Նակոնեչնիկով (Յաշկա «բուքսիր»), մատակարար
Սերգեյ Սիբել – Լյոշա Վելիկանով, Տոնյայի երկրպագու
Ֆելիքս Պանտյուշին – Սաշա Լոպատենկո, Տոնյայի երկրպագու
Նիկոլայ Գավրիլով – Պյոտր Տիմոֆեևիչ
Գալինա Նեխաևսկայա – Կատյա, բուֆետապանուհի կետորսական բազայում
Ալեքսանդր Միլյուտին – Տրոֆիմով, Կատյայի երկրպագուն
Ալեքսանդր Գայ – Ալեքսանդր Դմիտրիևիչ, «Խորհրդային Ուկրաինայի» նավապետ
Վալերի Պանարին – «Անողոքի» ստարպ
Վիտալի Դորոշենկո – նավաստի
Լև Պերֆիլով – ռադիոլրագրող
Վալենտին Գրուդինին
Վիկտոր Պոլիշչուկ – «Խորհրդային Ուկրաինայի» ռադիոկայանի պետ


== Նկարահանման խումբ ==
Սցենարի հեղինակներ՝ Վլադիմիր Մասս, Եվգենի Շերստոբիտով
Բեմադրող ռեժիսոր՝ Եվգենի Շերստոբիտով
Բեմադրող օպերատոր՝ Միխայիլ Չեռնիխ
Կոմպոզիտոր՝ Բորիս Կլուր, Իսահակ Դունաևսկու օպերետի մոտիվներով
Բեմադրող նկարիչ՝ Պյոտր Սլաբինսկի
Բեմադրող բալետմայստեր՝ Բորիս Կամենկովիչ
Էստրադային-սիմֆոնիկ նվագախմբի դիրիժոր՝ Իգոր Կլյուչարյով


== Քննադատություն ==
Կինո- և թատերագետ Վալերի Կիչինը, ընդգծելով «գույների պայծառությունը», «խորեոգրաֆիայի վարպետությունը» և «շքեղ ստորջրյա նկարահանումները» ֆիլմում, քննադատել է այն էկրանավորմանը ռեժիսորի մոտեցման համար, որը ոչ միայն օպերետային բնորոշ պայմանականություններ և «դրամատուրգիայի ավանդական թուլությունները» չի հանգեցրել կինոյի ավելի իրատեսական չափորոշիչների, այլև  «դրել է քառակուսու մեջ»։


== Ծանոթություններ ==


== Հղումներ և լրացուցիչ գրականություն ==
«Только ты» на Russiancinema
«Только ты» Archived 2021-03-01 at the Wayback Machine. на Рускино.ру
Песни из фильма «Только ты» на Songkino
Музыка России: музыкальное творчество и музыкальная жизнь республик Российской Федерации. — Выпуск 4: 1978-1979 / под ред. Е. А. Грошевой. — «Советский композитор», 1982. — С. 262.
Կոռնուոլ

Կոռնուոլ (անգլ.՝ Cornwall), թերակղզի Մեծ Բրիտանիայի հարավ-արևմուտքում, Բրիստոլի ծոցի և Լա Մանշ նեղուցի միջև։ Երկարությունը մոտ 120 կմ է, լայնությունը՝ մինչև 72 կմ։
Ափերը ռիասային տիպի են, խիստ կտրտված։ Ռելիեֆում գերակշռում են սարահարթերը՝ Դարտմուր (բարձրությունը՝ 621 մ), Էկսմուր և այլն։ Կլիման բարեխառն է, օվկիանոսային։ Ծածկված է լայնատերև անտառներով, մացառուտներով և տորֆաճահճուտներով։ Զբաղվում են անասնապահությամբ, աճեցնում՝ վաղահաս մրգեր, ծաղիկներ։
Խոշոր նավահանգիստը Պլիմուտն է։


== Գրականություն ==
Balchin, W. G. V. (1954) Cornwall։ an illustrated essay on the history of the landscape. (The Making of the English Landscape). London։ Hodder and Stoughton
Boase, George Clement; Courtney, W. P. (1874–1882) Bibliotheca Cornubiensis։ a catalogue of the writings, both manuscript and printed, of Cornishmen, and of works relating to the county of Cornwall, with biographical memoranda and copious literary references. 3 vols. London։ Longmans, Green, Reader, and Dyer
du Maurier, Daphne (1967). Vanishing Cornwall. London։ Doubleday. (illustrated edition Published by Victor Gollancz, London, 1981, ISBN 0-575-02844-0, photographs by Christian Browning)
Ellis, Peter Berresford (1974). The Cornish Language and its Literature. London։ Routledge & Kegan Paul Books. ISBN 0-7100-7928-1. (Available online on Google Books).
Graves, Alfred Perceval (1928). The Celtic Song Book։ Being Representative Folk Songs of the Six Celtic Nations. London։ Ernest Benn. (Available online on Digital Book Index)
Koch, John T. (2006). Celtic culture։ a historical encyclopedia. London։ ABC-CLIO. ISBN 1-85109-440-7. (Available online on Google Books).
Payton, Philip (1996). Cornwall. Fowey։ Alexander Associates. ISBN 1-899526-60-9.
Stoyle, Mark (2001). "BBC – History – The Cornish: A Neglected Nation?". BBC History website. BBC. Retrieved 25 May 2009.
Stoyle, Mark (2002). West Britons։ Cornish Identities and the Early Modern British State. Exeter։ University of Exeter Press. ISBN 0-85989-688-9.
Williams, Michael (ed.) (1973) My Cornwall. St Teath։ Bossiney Books (eleven chapters by various hands, including three previously published essays)
315

315 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 315 թվականն է, 
IV դարի 15-րդ տարին։


== Դեպքեր ==


== Ծնունդներ ==


== Մահեր ==
Զակթ

Զակթ, գյուղ Արևմտյան Հայաստանում, Բիթլիսի վիլայեթի Գենջի գավառակում։ Գտնվում էր Արածանիի ձախակողմյան վտակներից մեկի ափին՝ գետախառնուրդից ոչ հեռու։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Պոսկինկա

Պոսկինկա (ռուս.՝ Поскинка), գետ Ռուսաստանում, հոսում է Սլոբոդսկոյ շրջանում Կիրովի մարզում։ Գետաբերանը տեղակայված է Վոխմա գետի աջ ափին՝ 16 կմ հեռավորության վրա։ Գետի երկարությունը 11 կմ է։
Գետի ակունքը գտնվում է Օմսինո գյուղում, Սլոբոդսկոյ քաղաքից 20 կմ հարավ-արևելք։ Գետը հոսում է հյուսիս-արևելք։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Կամսկի ավազանային շրջանին, գետի ջրատնտեսային տեղամասը՝ Կամա, գետի ենթաավազանը՝ Կամից մինչև Սպիտակ գետի վտակները։ Գետի ավազանը՝ Կամա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 10010300212111100032232
Հիդրոլոգիական ուսումնասիրությունների կոդը - 111103223
Ավազանի կոդը - 10.01.03.002
Հիդրոլոգիական ուսումնասիրությունների հատորի համարը - 11
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Գարեգին Գավաֆյան

Գարեգին Գավաֆյան (1856, Ստամբուլ, Օսմանյան կայսրություն - 1923), հայ կրթական գործիչ։
Ծնվել է Կ. Պոլսում, որտեղ ստացել է կրթությունը և երկար տարիներ որպես մաթեմատիկայի ուսուցիչ աշխատել է Պոլսի հայկական դպրոցներում։ Հրատարակել է մի քանի դասագիրք, ինչպես՝ «Տարրական թվաբանություն մտավոր և գրավոր Ա և Բ տարի» (Կ. Պոլիս, 1894, Բ տպ. 1896, Գ տպ. 1900), «Միջին ընթացք թվաբանության մտավոր և գրավոր» (Գ և Դ տարի) նույնպես արժանացել է մի քանի տպագրության), «Բարձրագույն ընթացք թվաբանության մտավոր և գրավոր (Ե և Զ տարի)»։


== Աղբյուրներ ==
Բորդուկովո (գյուղ, Դեմիդովսկի շրջան)

Բորդուկովո (ռուս.՝ Бордуково), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հևեսի շրջան

Հևես (հունգ.՝ Heves megye, արտասանություն: [ˈhɛvɛʃ]), գտնվում է Հունգարիայի հյուսիսում։ Այն ընկած է Տիսա գետի աջ ափի և Մատրա և Բուկկ լեռների արանքում։ Այն սահմանակից է հունգարական Պեստ, Նոգրադ և Յաս-Նագիկուն-Սոլնոկ կոմսություններին։ Եգերը շրջանի նստավայրն է։


== Պատմություն ==
Վարչաշրջանը Օսմանյան կայսրության համար առաջնային թիրախ էր օսմանա-հունգարական պատերազմների ժամանակ, որտեղ տեղի ունեցավ Եգերի պաշարումը։


== Ժողովրդագրություն ==
2015 թվականին ուներ 301,296 բնակիչ, բնակչության խտությունը կազմում էր 83 կմ²։


=== Ազգություն ===
Բացի հունգարացի մեծամասնությունից, հիմնական փոքրամասնությունները գնչուներն են (մոտ 19 000), գերմանացիները (1000) սլովակները (500) և ռումինացիները (500)։
Բնակչության ընդհանուր թվաքանակն ըստ 2011 թվականի մարդահամարի կազմում էր 308.882 մարդ, իսկ էթնիկ խմբերինը (2011 թվականի մարդահամար)՝ 279.714։

Հունգարացիներ՝ 257.659 (92.12%)
Գնչուներ՝ 19,312 (6,90%)
Այլ՝ 2,743 (0,98%)2011 թվականին Հեվեսի շրջանում տեղի ունեցող մարդահամարի ժամանակ մոտ 43,000 մարդ չի հայտարարել իր էթնիկ խումբը։


=== Կրոն ===

Ըստ 2011 թվականին Հեվեսում տեղի ունեցող մարդահամարի տվյալների, կրոնական դավանանքը այս երկրում ունի հետևյալ պատկերը

Կաթոլիկ - 162,014;
Ավետարանական - 1,084;
Այլ կրոններ - 4894;
Ոչ կրոնական - 43,193;
Աթեիզմ - 3,298;
Չհայտարարագրված ՝ 79,670:


== Աշխարհագրություն ==
Հևեսի շրջանը աշխարհագրորեն բազմազան տարածք է, հյուսիսային մասը լեռնային է (Մատրան և Բուկը Հունգարիայի երկու ամենաբարձր լեռնաշղթաներն են), հարավում այն ընդգրկում է Մեծ Հունգարիայի դաշտի մի մասը։ Հարավից նրան սահմանակից է Հունգարիայի ամենամեծ արհեստական լիճը ՝ Տիսան։ Միջին ջերմաստիճանը 8-ից 10 °C- ի սահմաններում է (շրջանի հարավային մասերում ավելի բարձր)։
Ամենաբարձր կետը՝ Կեկեստետե, Մատրա լեռներ (1014 մ)
Ամենացածր կետը՝ Կիսկերե (86 մ)


=== Գետեր ===
Զագիվա
Տառնա
Տիսա
Լասկո


=== Տեսարժան վայրեր ===
Տիսա լիճ
Բեկի ազգային պարկ
Հատվան, Գրասալկովիչ առանձնատուն
De la Motte առանձնատուն
Ֆելդեբրո, 11-րդ դարի ռոմանական եկեղեցի
Բելապատֆալվա
Ամրոցի ավերակներ
Կիսնանա ամրոց
Եգեր քաղաք
Սիրոկ ամրոց


== Ծանոթագրություններ ==


== Արտաքին հղումներ ==
Official site in Hungarian
Heves Megyei Hírlap (heol.hu) - The county portal
Ներշնչվողականությունը կրտսեր դպրոցական տարիքում

Ներշնչվողականությունը հոգեբանության մեջ բնութագրվում է տարբեր կերպ՝

Առաջին դեպքում այն համարվում է որպես գաղափարների, դատողությունների, վարքային մոդելների ընկալունակության վիճակ։
Երկրորդ դեպքում համարվում է ներշնչանքի հանդեպ ընկալունակության մակարդակ, այսինքն ներշնչող ազդեցությանը ենթարկվելու պատրաստակամություն։Ըստ Ա․ Զախարովի ներշնչվողականության պիկային շրջանը համարվում է 10 տարեկանը և պնդում է, որ երեխայի սեռը ընդհանրապես կապ չունի և ավելի կարևոր են տրամաբանական մտածողության գաղափարները։
Զախարովին հակասում է Ս․ Զելինսկին և պնդում, որ աղջիկների մոտ ներշնչվողականության մակարդակն ավելի բարձր է լինում։
Հայրենական հոգեբանները ներշնչվողականության մակարդակը ստուգելու նպատակով փորձեր էին կատարում երեխաների զգայարանների վրա (գոյություն չունեցող բույրերի, համերի, ձայների ներշնչում և այլն), իսկ արտասահմանյան հոգեբանները փորձեր էին կատարում հիշողության և մտածողության ուղղությամբ։
1977 թվականին կիրառվեց զրույցի մեթոդը՝ Բիգգսի և Փետերսոնի կողմից։ Փորձի հիմքը կազմում էին հատուկ գրված հարցերը, որոնք ուղղվում էին երեխաներին և պետք է դրդեին տալ հստակ պատասխաններ։ Եթե նրանք կարողանում էին պատասխանել համարվում էր, որ ներշնչվողականության մակարդակը բարձր է։
Ջուլի Ռուբինսոնը և Պամելա Բրիգսը երեխաներին առաջարկում էին դիտել տեսանյութ, որից հետո նրանց տալիս էին շփոթեցնող հարցեր։ Արդյունքում պարզվեց, որ 4-5 և 8-9 տարեկան երեխաների մոտ ներշնչվողականության մակարդակը ավելի բարձր է, քան ավագ տարիքի երեխաների մոտ։
Ստեֆան Կեկին նույնպես զբաղվել է երեխաների ներշնչվողակնության ուսումնասիրմամբ և իր հետազոտությունների արդյունքում կարողացավ պարզել, որ ներշնչվողականության մակարդակը ավելի է բարձրանում, երբ նրանց առաջ դրվում է ժամանակային սահմանփակումներ։


== Ծանոթագրություններ ==

АнтоноваГ И., ХрусталеваН. В Особенности детей дошкольного и младшегошкольного возроста
/Вопросы психологии -1989-№3 с.49-54
Bенгер А. Л. Цукерман Г.А схема индивидуального обследожаниа детей младшего школьного возроста Томск։ Пеленг. 1993.-69с
Ջեննա Օրտեգա

Ջեննա Մարի Օրտեգա (անգլ.՝ Jenna Marie Ortega, սեպտեմբերի 27, 2002(2002-09-27), Քոուչելա Վելի, Ռիվերսայդ շրջան, Կալիֆոռնիա), ամերիկացի դերասանուհի։ Առավել հայտնի է «Ուենսդեյ» (2022) հեռուստասերիալում համանուն հերոսի գլխավոր դերը մարմնավորելու համար։


== Կենսագրություն ==
Ջեննա Օրտեգան ծնվել է 2002 թվականի սեպտեմբերի 27-ին Քոուչելա Վելիում (Կալիֆոռնիա նահանգ) ։ Ընտանիքում վեց երեխաներից չորրորդն է։ Օրտեգայի հայրը ծագումով մեքսիկացի է, իսկ մայրը` մեքսիկացի և պուերտորիկացի   ։
Դերասանությամբ սկսել է զբաղվել վեց տարեկան հասակում։ Ութ տարեկանում մոր և գործակալների օգնությամբ սկսեց մասնակցել լսումների  և շուտով իր դեբյուտը կատարեց «Ռոբ» սիթքոմի մի դրվագում։ 
Օրտեգան առաջին անգամ համբավ ձեռք բերեց երիտասարդ Ջեյնի դերով «The CW» հեռուստաալիքի «Կույս Ջեյնը» ռոմանտիկ կատակերգական-դրամային սերիալում և «Դիսնեյ ալիքի» «Հարլիի կյանքը» սերիալում։ Վերջին դերի համար 2018 թվականին արժանացել է Imagen մրցանակի։  Մարմնավորել է Էլլի Էլվեսի դերը «Netflix»-ի « Դու» սերիալի երկրորդ եթերաշրջանում (2019)։ Դիսնեյ ալիքի «Ելենա՝ Ավալորի արքայադուստր» (2016-2020) մուլտսերիալում դերասանուհին հնչյունավորել է արքայադուստր Իզաբելին :
2022 թվականի նոյեմբերի 23-ին «Netflix» հարթակում թողարկվեց «Ուենսդեյ» սերիալը, որտեղ Օրտեգան մարմնավորում էր Ուենսդեյ Ադամսին ։ Դերակատարման համար առաջադրվել է «Ոսկե գլոբուս» մրցանակի՝ կատակերգություն կամ մյուզիքլ ժանրի հեռուստատեսային սերիալում կնոջ լավագույն դերի անվանակարգում  ։


== Հասարակական գործունեություն ==
13 տարեկանում Ջեննան միացավ «Pride Over Prejudice»-ին՝ այլատյացության դեմ պայքարի նախաձեռնությանը  ։ 2016 թվականին Օրտեգան կազմակերպեց երկրպագուների հետ հանդիպում՝ քաղցկեղով հիվանդ աղջկա համար միջոցներ հավաքելու նպատակով  ։
Օրտեգան իրեն համարում է միգրանտների իրավունքների պաշտպան և դեմ է արտահայտվում խտրականությանը։ 2018 թվականին Ռադիո Դիսնեյի երաժշտական մրցանակաբաշխությանը մասնակցեց բաճկոնով, որի վրա գրված էր «I Do Care And U Should Too» ( «ինձ համար մեկ չէ, և դու նույնպես պետք է հոգաս»), ինչը նրա պատասխանն էր առաջին տիկին Մելանյա Թրամփի՝ Դոնալդ Թրամփի ներգաղթային քաղաքականության պատճառով իրենց ծնողներից բաժանված երեխաների կենտրոն այցելությանը։ Այդ ժամանակ Մելանյա Թրամփը կենտրոն էր այցելել «I Really Don't Care․ Du U?» ( «Ինձ համար իսկապես մեկ է, իսկ քո՞») մակագրությամբ բաճկոնով։ 
Ողջ 2019 թվականի ընթացքում Օրտեգան մասնակցել է «WE Day» համերգներին, որոնք կազմակերպել է WE Charity բարեգործական կազմակերպությունը, որն օգնում է երեխաներին ։


== Ծանոթագրություններ ==


== Արտաքին հղումներ ==
Էջը IMDb կայքում